ΑΣΦΑΛΕΙΑ ΣΤΟ ΔΙΑΔΙΚΤΥΟ

Στο σχολείο των Νέων Ρόδων, στα πλαίσια του προγράμματος «Ασφάλεια στο διαδίκτυο», την Τρίτη 9 Φεβρουαρίου 2016, με αφορμή τον εορτασμό του ασφαλούς διαδικτύου, η Γ΄ τάξη υλοποίησε τις εξής δράσεις:

1. Δημιουργία αφίσας

Οι οκτώ μαθητές της τάξης χωρίστηκαν σε δύο ομάδες των τεσσάρων ατόμων. Η πρώτη ομάδα συγκέντρωσε πληροφορίες για τους τρόπους επικοινωνίας μέσω διαδικτύου, οι οποίοι τονίζονται ιδιαίτερα από ένα ζωγραφισμένο υπολογιστή. Η δεύτερη ομάδα συγκέντρωσε εικόνες από τα μέσα, με τα οποία επικοινωνούμε ψηφιακά. Ακόμη, πρόσθεσαν τον ορισμό του ηλεκτρονικού εκφοβισμού, έπειτα από ουσιαστική συζήτηση του θέματος μέσα στην τάξη.



1. Κατασκευή πινακίδων:

Οι μαθητές χωρίστηκαν σε τρεις ομάδες και κατασκεύασαν με χαρτόνια πινακίδες, στις οποίες τονίζουν τι πρέπει να προσέχουμε για την ασφάλειά μας στο διαδίκτυο.



1. Χαϊκού (Ιαπωνικό Ποίημα):

Η ομάδα των κοριτσιών έγραψε ένα ιαπωνικό ποίημα για το ίντερνετ, με 17 συλλαβές. Η αφορμή δόθηκε στο μάθημα της Γλώσσας, όπου γίνεται αναφορά στο χαϊκού. Έπειτα, ζωγράφισαν δίπλα στο ποίημα έναν υπολογιστή.

